**OPĆINA JELENJE**

**OPĆINSKO VIJEĆE**

**Odbor za izbor i imenovanja**

**Općinsko vijeće Općine Jelenje**

**n/r predsjednice Izabele Nemaz**

**ZAPISNIK**

**sa 2. sjednice Odbora za izbor i imenovanja**

održane 13. prosinca 2023. u Općinskoj vijećnici Općine Jelenje, Dražice, Dražičkih boraca 64

**Nazočni članovi Komisije:**

1. Kristijan Hlača, predsjednik
2. Siniša Linić, član
3. Martina Mičetić – Davidić, član

**Ostali nazočni:**

Martina Perhat, pročelnica Jedinstvenog upravnog odjela, u svojstvu zapisničara

Sjednica je započela u 14:30 sati

Predsjednik Komisije otvara sjednicu, konstatira da je sjednici prisutna većina članova Komisije čime su ispunjeni uvjeti iz članka 9. Poslovnika o radu Komisije te predlaže slijedeći

**DNEVNI RED**

1. Izvješće o prestanku mirovanja mandata članu Općinskog vijeća Općine Jelenje i prestanku obnašanja dužnosti zamjenice člana Općinskog vijeća Općine Jelenje

Predloženi dnevni red JEDNOGLASNO je usvojen.

**Ad.1.) Izvješće o prestanku mirovanja mandata članu Općinskog vijeća Općine Jelenje i prestanku obnašanja dužnosti zamjenice člana Općinskog vijeća Općine Jelenje**

Predsjednik Odbor za izbor i imenovanja konstatira da je predsjednica općinskog vijeća Općine Jelenje zaprimila dopis e-pošte Dina Piljića od dana 1. prosinca 2023. Pročelnica obavještava odbor o zakonskim odredbama vezanim za nastavak obnašanja dužnosti člana vijeća te o činjenici da je Mandatna komisija na sjednici usvojila Izvješće kojim je utvrđeno da su ispunjeni svi uvjeti za nastavak mandata općinskog vijećnika Dine Piljića. Članovi odbora također su izvršili su uvid u priloženu dokumentaciju te ostaje nesporno da su ispunjeni zakonski uvjeti za prestanak mirovanja mandata općinskog vijećnika Dine Piljića.

Predsjednik Odbora otvara raspravu. Gosp. Linić postavlja upit vezano za imenovanja. Pročelnica odgovara da se ovime ne utječe na postojeće stanje te da dolazi jedino do izmjene u osobi člana vijeća. Budući da nema spornih elemenata Odbor za izbor i imenovanja jednoglasno donosi slijedeći

**ZAKLJUČAK**

**Prima se na znanje izvješće odnosno obavijest o prestanku mirovanja mandata članu Općinskog vijeća Općine Jelenje i prestanku obnašanja dužnosti zamjenice člana Općinskog vijeća Općine Jelenje**

Predsjednik Odbora za izbor i imenovanja zaključuje raspravu u 15:00 sati.

Kristijan Hlača, Martina Perhat

Predsjednik Mandatne komisije Zapisničar